# grb

# REPUBLIKA HRVATSKA

# MINISTARSTVO TURIZMA I SPORTA

Prisavlje 14, 10000 Zagreb

objavljuje

**J A V N I P O Z I V**

za sudjelovanje u Programu poticanja obrazovanja kadrova u ugostiteljstvu i turizmu u školskoj godini 2021/22.

**„STIPENDIJE“**

1. Predmet Javnog poziva je sudjelovanje u sufinanciranju stipendija učenicima i studentima koji se školuju za zanimanja u turizmu i ugostiteljstvu.
2. Javni poziv upućen je pravnim i fizičkim (obrtima) osobama koje su registrirane za obavljanje ugostiteljsko-turističkih usluga te županijskim obrtničkim komorama.

**Cjeloviti tekst Programa s uvjetima provedbe Programa te obrascima Zahtjeva sastavni su dio ovog Javnog poziva i nalaze se na mrežnim stranicama Ministarstva turizma i sporta:** [**www.mints.gov.hr**](http://www.mints.gov.hr) **i**

1. Potrebna dokumentacija za kandidiranje projekata **- POSLODAVCI**:

* popunjeni obrazac zahtjeva **ST,**
* popunjen obrazac provjere kvalitete smještaja i dodatnih uvjeta provedbe stručne prakse stipendista u organizaciji Poslodavca – **KS,**
* dokaz o pravnom statusu Poslodavca (izvod iz registra),
* pravomoćno rješenje o kategorizaciji objekta
* potvrda nadležne Porezne uprave o nepostojanju duga Poslodavca prema državi (ne starija od 30 dana),
* plan stipendiranja i plan stručne prakse,
* popis mentora s njihovim kvalifikacijama,
* popis objekata drugih poslodavaca u kojima se obavlja stručna praksa s imenima i kontaktima mentora (što je prihvatljivo u slučaju kada Poslodavac ulazi u partnerstvo s više od 100 stipendista),
* ispunjeni obrazac **S** sa podacima odabranih stipendista (ime i prezime roditelja/skrbnika, ime i prezime i **OIB** stipendista, datum i godina rođenja, adresa, kontakt telefon, škola/fakultet i razred/godina koju pohađa s adresom, brojem telefona i imenom i kontaktom mentora u školi/fakultetu, potvrdu o upisu u školu/fakultet, naziv banke i broj računa za svakog učenika/studenta na koji će se isplaćivati stipendije,
* potvrdu škole / fakulteta o redovnom školovanju / studiranju učenika/studenta.

1. Potrebna dokumentacija za kandidiranje projekata **- KOMORE**:

* popunjeni obrazac zahtjeva **SK,**
* izvod iz registra udruženja obrtnika,
* potvrda nadležne Porezne uprave o nepostojanju duga Komore prema državi (ne starija od 30 dana),
* plan stipendiranja i plan stručne prakse,
* popis licenciranih obrta ugostitelja s kojima ima reguliran odnos o obavljanju stručne prakse učenika,
* dokaz da licencirani obrti u kojima će se provoditi stručna praksa stipendista imaju izrađen izvedbeni plan i program praktičnoga dijela naukovanja
* dokaz licenciranih obrta kod kojih će stipendisti obavljati stručnu praksu da učenicima isplaćuju zakonom propisana nagrada (sukladno Članku 5. Pravilnika o minimalnim uvjetima za ugovore o naukovanju NN 107/2020)
* ispunjeni obrazac **S** s podacima odabranih stipendista (ime i prezime roditelja/skrbnika, ime i prezime i **OIB** stipendiste, datum i godina rođenja,adresa, kontakt telefon, škola i razred koju pohađa s adresom, brojem telefona i imenom i kontaktom mentora u školi, potvrda o upisu u školu, naziv banke i broj računa učenika na koji će se isplaćivati stipendije,
* potvrdu škole o redovnom školovanju učenika.
  1. Povjerenstvo za pripremu i provedbu Programa poticanja obrazovanja kadrova u ugostiteljstvu i turizmu u školskoj godini 2021/22. - Stipendije (u daljnjem tekstu Povjerenstvo) sastoji se od pet članova koje imenuje ministrica. Administrativnu provjeru prijava obavlja Stručna radna skupina koju imenuje predsjednik Povjerenstva. Povjerenstvo donosi prijedlog Odluke o odabiru partnera i dodjeli sredstava na ime stipendija.

Ministrica, temeljem prijedloga Odluke Povjerenstva, donosi Odluku o odabiru partnera i dodjeli sredstava na ime stipendija.

Temeljem Odluke, potpisuju se tripartitni ugovori partnera sa stipendistom/skrbnikom.

Sastavni dio ugovora su **bjanko zadužnice na prvi veći iznos predviđen za stipendiranje tijekom sudjelovanja u Programu, solemnizirane od strane javnog bilježnika (za Ministarstvo i za Poslodavca/Komoru)** koje stipendist dostavlja u svrhu osiguranja povrata sredstava za slučaj neispunjenja ugovornih obveza (Pravilnik o obliku i sadržaju bjanko zadužnice NN 115/2012 i 82/2017).

* + 1. Ministarstvo će ući u partnerstvo s Poslodavcima/Komorama koje ispunjavaju uvjete i mogu ispuniti obveze navedene u Programu, a do iskorištenja sredstava.

1. Ministarstvo obavlja nadzor nad namjenskim korištenjem sredstava putem dostavljenih dokaznica od strane partnera te po potrebi osobnim nadzorom predstavnika Ministarstva turizma i sporta.
   1. Prijave dostaviti:

**Poštom** na adresu: Ministarstvo turizma i sporta, 10000 Zagreb, Prisavlje 14, s naznakom: **„Prijava na javni poziv – Stipendije – ne otvaraj“**

**i istovremeno**

**Elektronskom poštom** na e-mail adresu**:** [**stipendije@mints.hr**](mailto:stipendije@mints.hr)

1. Neće se razmatrati zahtjevi s nepotpunim podacima i dokumentacijom.
   1. Javni poziv otvoren je **do 15. prosinca** **2021.** godine. **Zahtjevi i dokumentacija koji ne stignu u navedenom roku neće biti prihvatljivi.**